CELEX: 32021D1214
Language: bg
Date: 2021-07-22 00:00:00
Title: Решение за изпълнение (ЕС) 2021/1214 на Комисията от 22 юли 2021 година за разрешаване на Полша да забрани търговията на своя територия със сорта коноп Finola съгласно Директива 2002/53/ЕО на Съвета (нотифицирано под номер С(2021) 5295) (само текстът на полски език е автентичен)

26.7.2021   
               
               
                  BG
               
               
                  Официален вестник на Европейския съюз
               
               
                  L 265/1
               
            
         РЕШЕНИЕ ЗА ИЗПЪЛНЕНИЕ (ЕС) 2021/1214 НА КОМИСИЯТА
         от 22 юли 2021 година
         за разрешаване на Полша да забрани търговията на своя територия със сорта коноп Finola съгласно Директива 2002/53/ЕО на Съвета
         
            
               (нотифицирано под номер С(2021) 5295)
            
         
         (само текстът на полски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 18 от нея,
         като има предвид, че:
         
                     (1)
                  
                  
                     В съответствие с Директива 2002/53/ЕО Комисията публикува в серия С на Официален вестник на Европейския съюз общия каталог на сортовете от земеделски растителни видове (2), в който са включени някои сортове коноп.
                  
               
                     (2)
                  
                  
                     Съгласно член 32, параграф 6 от Регламент (ЕС) № 1307/2013 на Европейския парламент и на Съвета (3), за да се предотврати отпускането на помощ за незаконни култури, площите, използвани за производството на коноп, отговарят на условията за подпомагане само ако съдържанието на тетрахидроканабинол (ТХК) в използваните сортове не надвишава 0,2 %.
                  
               
                     (3)
                  
                  
                     В член 9, параграф 5 от Делегиран регламент (ЕС) № 639/2014 на Комисията (4) се посочва, че ако за втора поредна година средната стойност от всички проби от даден сорт коноп надвишава съдържанието на ТХК, определено в член 32, параграф 6 от Регламент (ЕС) № 1307/2013, държавата членка изпраща на Комисията уведомление относно искането на разрешение за забрана на търговията с този сорт в съответствие с член 18 от Директива 2002/53/ЕО.
                  
               
                     (4)
                  
                  
                     На 19 януари 2021 г. Комисията получи от Полша искане за разрешение за забрана на търговията на цялата ѝ територия със сорта коноп Finola в съответствие с член 9, параграф 5 от Делегиран регламент (ЕС) № 639/2014. Полша уведоми Комисията, че при проведени анализи средната стойност от всички проби от сорта Finola надвишава за втора поредна година съдържанието на ТХК от 0,2 %, определено в член 32, параграф 6 от Регламент (ЕС) № 1307/2013.
                  
               
                     (5)
                  
                  
                     Съгласно член 18 от Директива 2002/53/ЕО при подаване на заявление дадена държава членка може да получи разрешение да забрани пускането на пазара на сорт, включен в общия каталог на сортовете, ако отглеждането на този сорт представлява риск за околната среда или за човешкото здраве.
                  
               
                     (6)
                  
                  
                     ТХК има психотропен ефект и е необходимо да се ограничи експозицията на хората чрез намаляване на наличието на ТХК в предлаганите на пазара сортове коноп.
                  
               
                     (7)
                  
                  
                     Поради това на Полша следва да бъде разрешено да забрани търговията със сорта коноп Finola на цялата си територия.
                  
               
                     (8)
                  
                  
                     С цел да се даде възможност на Комисията да информира другите държави членки и да актуализира общия каталог на сортовете от земеделски растителни видове, от Полша следва да бъде изискано да уведоми Комисията за датата, от която възнамерява да приложи разрешението, предоставено с настоящото решение.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Полша може да забрани пускането на пазара на сорта коноп Finola на цялата си територия в съответствие с член 18 от Директива 2002/53/ЕО.
         
         
            Член 2
            Полша уведомява Комисията за датата, от която ще приложи разрешението, предвидено в член 1.
         
         
            Член 3
            Адресат на настоящото решение е Република Полша.
         
         
            Съставено в Брюксел на 22 юли 2021 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 193, 20.7.2002 г., стр. 1.
         
            (2)  Общ каталог на сортовете от земеделски растителни видове, допълнение 2021/2 (ОВ C 42, 5.2.2021 г.).
         
            (3)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).
         
            (4)  Делегиран регламент (ЕС) № 639/2014 на Комисията от 11 март 2014 г. за допълнение на Регламент (ЕС) № 1307/2013 на Европейския парламент и на Съвета за установяване на правила за директни плащания за земеделски стопани по схеми за подпомагане в рамките на общата селскостопанска политика и за изменение на приложение X към същия регламент (ОВ L 181, 20.6.2014 г., стр. 1).